एसडीएम ने अस्पताल और स्कूलों के इंतजाम देखे, स्वेटर बांटे गए
भास्कर संवाददाता| नरसिंहगढ़
एसडीएम ऋषि गर्ग ने मंगलवार को सिविल मेहताब अस्पताल, सराय प्राइमरी स्कूल और नूतन मिडिल स्कूल का निरीक्षण किया। उन्होंने अस्पताल में खुले में फैली गंदगी को गड्ढा कर दबाने के निर्देश दिए। मरीजों ने उन्हें डॉक्टर्स की कमी से होने वाली परेशानियों के बारे में भी बताया। इसके बाद वे सराय स्कूल पहुंचे। यहां पूरे परिसर का निरीक्षण किया। स्कूल में बंद पड़े टॉयलेट और वॉशरूम काे चालू करने के निर्देश दिए। सफाई इंतजाम सुधारने के लिए भी कहा और स्कूल में पानी की स्थाई व्यवस्था करवाने का आश्वासन दिया। उन्होंने नूतन मिडिल स्कूल में मध्यान्ह भोजन की जानकारी ली। स्कूल स्टाफ ने उन्हें बिल्डिंग की जर्जर हालत और कमरों की कमी के बारे में बताया। एसडीएम ने सभी व्यवस्थाएं जल्दी बनाने की बात कही।
बच्चों को दिए गर्म कपड़ों के उपहार
सरकारी स्कूलों के प्रायमरी वर्ग में बच्चों को जनभागीदारी से गर्म स्वेटर उपलब्ध करवाने की मुहिम संवेदना में मंगलवार को एसडीएम ऋषि गर्ग भी शामिल हुए। उन्होंने नूतन मिडिल स्कूल परिसर में लगने वाले संजय नगर और बुनियादी प्राइमरी स्कूलों के बच्चों को गर्म कपड़े बांटे। उनके साथ संवेदना दल के मुकेश वर्मा, मनीष पटेल, भैयालाल शिवहरे, दीपेंद्र शर्मा, अमर, राहुल शर्मा, चुन्नीलाल कुशवाह, विवेक सिंह, शैलेंद्र जादौन आदि भी मौजूद थे।
अस्पताल के इंतजामों के बारे में स्टॉफ आैर मरीजों से एसडीएम ने बात की।
hin_Deva san_Deva hin_Deva hin_Deva hin_Deva hin_Deva